Αλήθεια, έχει αναρωτηθεί κανείς αν τελικά περιοριζόμαστε στην «απαραίτητη» χρήση του ή αν τελικά αυτή κινδυνεύει να γίνει υπερχρήση ή κατάχρηση; Πλέον ο κάθε γονιός θεωρεί απαραίτητο να προμηθεύσει το εφτάχρονο παιδί του με κινητό τηλέφωνο, για να το ελέγχει, για την «κακιά ώρα», για να μην νιώθει το παιδί μειονεκτικά, γιατί έχουν όλοι οι φίλοι του. Πλέον ένας έφηβος έχει ένα ή και δύο κινητά με δωρεάν χρόνο ομιλίας και δωρεάν μηνύματα. Χρησιμοποιεί το κινητό του ως ραδιόφωνο ή ως μέσο επικοινωνίας. Όταν δε χρησιμοποιεί το διαδίκτυο, χρησιμοποιεί το κινητό του.

1 ) Στο παραπάνω απόσπασμα να βρεις τέσσερις δευτερεύουσες προτάσεις ( χρονικές, τελικές, βουλητικές, αιτιολογικές , υποθετικές, συμπερασματικές) και να γράψεις τι είδους είναι.

2) Κάνε χρονική αντικατάσταση τα ρήματα : περιοριζόμαστε, κινδυνεύει, αναρωτηθήκατε

3) Κάνε εγκλιτική αντικατάσταση ( οριστική, υποτακτική, προστακτική) στον ενεστώτα και στον αόριστο τα ρήματα : περιοριζόσαστε, κινδυνεύεις, αναρωτήθηκες.

4) Για ποιους λόγους επιθυμεί ένα παιδί να αποκτήσει σε μικρή ηλικία ένα κινητό τηλέφωνο; Γράψε μια μικρή παράγραφο λέγοντας την άποψη σου (μέχρι 10 σειρές).

5) Γράψε μια επιστολή σε ένα φίλο σου, ο οποίος έχει εθιστεί με τον υπολογιστή και τα ηλεκτρονικά παιχνίδια, στην οποία θα αναφέρεσαι και θα τονίζεις τα αρνητικά τους. Τι θα του πρότεινες να κάνει για να μειωθούν αυτά τα αρνητικά; Με ποιες άλλες εναλλακτικές δραστηριότητες θα μπορούσε να ασχοληθεί για να σταματήσει ο εθισμός; ( Θυμήσου τι έχουμε πει για τις επιστολές και το σχεδιάγραμμα που έχουμε κάνει)

|  |  |
| --- | --- |
| ΑΡΝΗΤΙΚΑ | ΛΥΣΕΙΣ |
|  |  |
|  |  |
|  |  |
|  |  |
|  |  |